rejauldu/bengali-wikipedia huggingface dataset:
কুরুকপাতা বাংলাদেশের বান্দরবান জেলার অন্তর্গত আলীকদম উপজেলার একটি ইউনিয়ন।   আয়তন  কুরুকপাতা ইউনিয়নের আয়তন প্রায় ৭০২.০৫ বর্গ কিলোমিটার।  জনসংখ্যার উপাত্ত  ২০২২ সালের পরিসংখ্যান অনুযায়ী ইউনিয়নের জনসংখ্যা  ১১,২১৬জন। এর মধ্যে ৭,৪৯২জন বৌদ্ধ, ১৫৩১জন খ্রিস্টান, ২৪৩জন মুসলিম, ১২জন হিন্দু  ও ১,৯৩৮জন অন্যান্য ধর্মের অনুসারী। https://bbs.portal.gov.bd/site/page/b432a7e5-8b4d-4dac-a76c-a9be4e85828c   অবস্থান ও সীমানা  আলীকদম উপজেলার সর্ব-দক্ষিণে কুরুকপাতা ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৩০ কিলোমিটার। এ ইউনিয়নের পূর্বে থানচি উপজেলার রেমাক্রী ইউনিয়ন, উত্তরে আলীকদম সদর ইউনিয়ন ও নয়াপাড়া ইউনিয়ন, পশ্চিমে নাইক্ষ্যংছড়ি উপজেলার দোছড়ি ইউনিয়ন ও মায়ানমারের রাখাইন প্রদেশ এবং দক্ষিণে মায়ানমারের রাখাইন প্রদেশ অবস্থিত।   প্রতিষ্ঠাকাল  ২০১৪ সালের ২৪ জুলাই ১নং আলীকদম ইউনিয়নকে বিভক্ত করে ৪নং কুরুকপাতা ইউনিয়ন গঠন করা হয়।   প্রশাসনিক কাঠামো  কুরুকপাতা ইউনিয়ন আলীকদম উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম আলীকদম থানার আওতাধীন। এ ইউনিয়ন জাতীয় সংসদের ৩০০নং নির্বাচনী এলাকা পার্বত্য বান্দরবান এর অংশ।  ওয়ার্ডভিত্তিক এ ইউনিয়নের সীমানাসমূহ হল: ওয়ার্ড নংসীমানা১নং ওয়ার্ড উত্তরে - ঠাণ্ডাঝিরি  দক্ষিণে - কুচছড়ি মননিক পাড়া  পূর্বে - মাতামুহুরী নদী  পশ্চিমে - মারাংজা পাড়া২নং ওয়ার্ড উত্তরে - মাতামুহুরী লাবুংঝিরি  দক্ষিণে - মারাংজা পাহাড়  পূর্বে - য়ংনং পাহাড়  পশ্চিমে - মাতামুহুরী কুচছড়া জমিরাং পাড়া৩নং ওয়ার্ড উত্তরে - ফুটের ঝিরি  দক্ষিণে - মাতামুহুরী নদী  পূর্বে - বাকছোয়া পাড়া  পশ্চিমে - মাতামুহুরী নদী৪নং ওয়ার্ড উত্তরে - দোছড়ি রাইতুমনি পাড়া  দক্ষিণে - মেনলিউ পাড়া  পূর্বে - খামচং পাড়া  পশ্চিমে - মাতামুহুরী নদী৫নং ওয়ার্ড উত্তরে - ডারলি পাড়া  দক্ষিণে - খিদু পাড়া  পূর্বে - তৈন খাল  পশ্চিমে - অংছোই পাড়া৬নং ওয়ার্ড উত্তরে - মেননি পাড়া  দক্ষিণে - ক্রিং ঝিরি  পূর্বে - বিলরাও পাড়া  পশ্চিমে - মায়ানমার৭নং ওয়ার্ড উত্তরে - জনচন্দ্র পাড়া  দক্ষিণে - মাতামুহুরী চেয়ারম্যান পাড়া  পূর্বে - খিদু পাড়া  পশ্চিমে - মায়ানমার৮নং ওয়ার্ড উত্তরে - লাতুই পাড়া  দক্ষিণে - চিংদি পাড়া ও মায়ানমার  পূর্বে - দাংকু পাড়া  পশ্চিমে - ছোট বেত পাহাড়৯নং ওয়ার্ড উত্তরে - পাচ্চুয়া পাড়া  দক্ষিণে - শিগয়াং ত্রিপরা পাড়া ও মায়ানমার  পূর্বে - রেংয়ক পাড়া  পশ্চিমে - ছোট আঙ্গালা কামপুক মেম্বার পাড়া   শিক্ষা ব্যবস্থা  কুরুকপাতা ইউনিয়নের সাক্ষরতার হার ২৫%। এ ইউনিয়নে ৭টি প্রাথমিক বিদ্যালয় রয়েছে।   শিক্ষা প্রতিষ্ঠান  প্রাথমিক বিদ্যালয়  কুরুকপাতা মৈত্রী সরকারি প্রাথমিক বিদ্যালয়  পাইয়া কারবারী পাড়া সরকারি প্রাথমিক বিদ্যালয়  বিদ্যামনি পাড়া সরকারি প্রাথমিক বিদ্যালয়  রাইতুমনি পাড়া সরকারি প্রাথমিক বিদ্যালয়  রাংলাই দাংলি পাড়া সরকারি প্রাথমিক বিদ্যালয়  রেংপুং হেডম্যান পাড়া সরকারি প্রাথমিক বিদ্যালয়  লাওলিং ন্যাদক কাম্পুক পাড়া সরকারি প্রাথমিক বিদ্যালয়   যোগাযোগ ব্যবস্থা  কুরুকপাতা ইউনিয়নে যোগাযোগের প্রধান সড়ক হল আলীকদম-কুরুকপাতা সড়ক। প্রধান যোগাযোগ মাধ্যম জীপগাড়ি।   খাল ও নদী  কুরুকপাতা ইউনিয়নের মধ্য দিয়ে বয়ে চলেছে মাতামুহুরী নদী। এছাড়া রয়েছে তৈন খাল।   হাট-বাজার  কুরুকপাতা ইউনিয়নের প্রধান হাট-বাজার হল কুরুকপাতা বাজার।   জনপ্রতিনিধি   বর্তমান চেয়ারম্যান: ক্রাতপুং ম্রো   আরও দেখুন   আলীকদম উপজেলা  আলীকদম থানা  বান্দরবান জেলা   তথ্যসূত্র    বহিঃসংযোগ   বিষয়শ্রেণী:আলীকদম উপজেলার ইউনিয়ন
বে এরিয়া র‌্যাপিড ট্রানজিট (বিএআরটি) ক্যালিফোর্নিয়ায় সান ফ্রান্সিসকো উপসাগরীয় অঞ্চলে পরিবেশন করা একটি দ্রুতগামী গণপরিবহন ব্যবস্থা। উত্তলিত ভারী রেল উন্নত এবং পাতাল রেল ব্যবস্থা সান ফ্রান্সিসকো এবং ওকল্যান্ডকে আলমেদা, কন্ট্রা কোস্টা এবং সান মাতেও কাউন্টির শহর ও শহরতলির সাথে সংযুক্ত করে। পূর্ব কন্ট্রা কোস্টা কাউন্টিতে ১০ মাইল (১৬ কিমি) পার্শ্বীয় শাখা লাইন, যা ডিজেল মাল্টিপল ইউনিট ট্রেন ব্যবহার করে এবং ওকল্যান্ড আন্তর্জাতিক বিমানবন্দরে একটি ৩.২-মাইল (৫.১ কিমি) দীর্ঘ স্বয়ংক্রিয় নির্দেশিত পথের গণপরিবহন লাইন সহ বিএআরটি ১১২ মাইল (১৮০ কিলোমিটার) দীর্ঘ দ্রুতগামী গণপরিবহন লাইনের ছয়টি রুট বরাবর ৪৮ টি স্টেশন পরিবেশন করে। ২০১২ অর্থবছরে গড়ে ৪,১১,০০০ জন সাপ্তাহিক যাত্রী এবং ১১৮ মিলিয়ন বার্ষিক যাত্রী নিয়ে বিএআরটি আমেরিকা যুক্তরাষ্ট্রের পঞ্চম-ব্যস্ততম ভারী রেলের দ্রুতগামী গণপরিবহন ব্যবস্থা এবং এটি বে এরিয়া র‌্যাপিড ট্রানজিট জেলা দ্বারা পরিচালিত হয় যা ১৯৫৭ সালে গঠিত হয়। প্রাথমিক ব্যবস্থাটি ১৯৭২ সাল থেকে ১৯৭৪ সাল পর্যন্ত খোলা হয়। ১৩ জুন, ২০২০ সালে সান্তা ক্লারা ভ্যালি পরিবহন কর্তৃপক্ষের (ভিটিএ) অংশীদারত্বের ভিত্তিতে সিলিকন ভ্যালি বিএআরটি সম্প্রসারণ টি মিলপিটাস ও বেরিসার মধ্যে খোলার কথা রয়েছে।  তথ্যসূত্র  বহিঃসংযোগ  বিষয়শ্রেণী:মার্কিন যুক্তরাষ্ট্রের ভূগর্ভস্থ দ্রুতগামী গণপরিবহন
পলাশী কলেজ নদিয়া জেলার একটি সাধারণ ডিগ্রি মহাবিদ্যালয়। এটি ২০১০ সালে পলাশীতে প্রতিষ্ঠিত হয়।  মহাবিদ্যালয়টি কলা শিক্ষা ধারার বিভিন্ন বিষয়ে স্নাতক কোর্স সরবরাহ করে। এটি কল্যাণী বিশ্ববিদ্যালয়ের অধীনস্থ মহাবিদ্যালয়।   বিভাগ   বিশ্ববিদ্যালয়ের বিভাগসমূহ তালিকা আকারে প্রকাশ করা হল:   বাংলা বিভাগ  ইংরেজি বিভাগ   ইতিহাস বিভাগ  রাষ্ট্রবিজ্ঞান বিভাগ  এডুকেশন বিভাগ  ভূগোল বিভাগ   অনুমোদিত  কলেজটি ২০১০ সাল থেকে কল্যানী বিশ্ববিদ্যালয়ের অধিভুক্ত এবং ইউজিসি অনুমোদিত।   আরও দেখুন   ভারতের শিক্ষা ব্যবস্থা  পশ্চিমবঙ্গের শিক্ষা ব্যবস্থা  তথ্যসূত্র  বিষয়শ্রেণী:কল্যাণী বিশ্ববিদ্যালয়ের অধিভুক্ত মহাবিদ্যালয় বিষয়শ্রেণী:নদিয়া জেলার বিশ্ববিদ্যালয় ও কলেজ বিষয়শ্রেণী:২০১০-এ পশ্চিমবঙ্গে প্রতিষ্ঠিত বিষয়শ্রেণী:২০১০-এ প্রতিষ্ঠিত শিক্ষাপ্রতিষ্ঠান বিষয়শ্রেণী:নেতাজি সুভাষ মুক্ত বিশ্ববিদ্যালয়ের শিক্ষা কেন্দ্র
নয়ডা সেক্টর ১৫ মেট্রো স্টেশন দিল্লি মেট্রোর ব্লু লাইনে অবস্থিত। এটি দিল্লি জাতীয় রাজধানী অঞ্চলের অন্তর্গত উত্তরপ্রদেশের নয়ডা সেক্টর ১৫-তে অবস্থিত উত্তোলিত মেট্রো স্টেশন। ২০০৯ সালের ১২ই নভেম্বর তারিখে এটি সাধারণ মানুষের ব্যবহারের জন্য চালু করে দেওয়া হয়। স্টেশনে পাঞ্জাব ন্যাশনাল ব্যাংক ও এইচডিএফসি ব্যাংকের এটিএম পরিষেবা উপলব্ধ।  স্টেশন বিন্যাস জিসড়ক স্তরপ্রস্থান/প্রবেশএল১মধ্যবর্তী তলাভাড়া নিয়ন্ত্রণ, স্টেশন এজেন্ট, মেট্রো কার্ড ভেন্ডিং মেশিন, ক্রসওভারএল২পার্শ্ব প্ল্যাটফর্ম নং- ২, দরজা বাম দিকে খুলবে দক্ষিণপূর্বদিকগামীগন্তব্য স্টেশন →নয়ডা ইলেকট্রনিক সিটি পরবর্তী স্টেশন নয়ডা সেক্টর ১৬পশ্চিমদিকগামী গন্তব্য স্টেশন ←</span> দ্বারকা সেক্টর ২১ পরবর্তী স্টেশন নিউ অশোক নগরপার্শ্ব প্ল্যাটফর্ম নং- ১, দরজা বাম দিকে খুলবে এল২  তথ্যসূত্র  বহিঃসংযোগ  বিষয়শ্রেণী:দিল্লি মেট্রো স্টেশন বিষয়শ্রেণী:নয়ডার পরিবহন ব্যবস্থা বিষয়শ্রেণী:২০০৯-এ চালু রেলওয়ে স্টেশন
পাবনা আলিয়া কামিল মাদ্রাসা পাবনা জেলার সুপ্রাচীন ও বিখ্যাত ইসলামী বিদ্যাপীঠ। তবে মাদ্রাসাটি পাবনা আলিয়া মাদ্রাসা নামেই অধিক পরিচিত। ১৯১৯ সালে প্রতিষ্ঠিত এই আলিয়া মাদ্রাসা রাজশাহী বিভাগসহ উত্তরবঙ্গে সুনাম কুড়িয়েছে। মাদ্রাসাটি পাবনা শহরের মধ্যে অবস্থিত।   ইতিহাস  ১৯২৫ সালে পাবনা জেলা তেমন উন্নত ছিলোনা, তখন পাবনা শহরে শিক্ষাব্যবস্থাও ছিলো অপ্রতুল। তখন পাবনা শহরের স্থানীয় নেতৃবৃন্দ উদ্যোগ গ্রহণ করে এই মাদ্রাসাটি স্থাপন করে।   অবকাঠামো  মাদ্রাসাটিতে ৪ তলা দালান আছে ৪টি।   সুযোগ-সুবিধা  এই মাদ্রাসার অভ্যন্তরে ছাত্র-ছাত্রীদের নামাজ পড়ার জন্য সুবিশাল একটি মসজিদ রয়েছে। এবং ছাত্রদের থাকার জন্য উন্নত মাদ্রাসা হোস্টেল রয়েছে, এই হোস্টেলে শিক্ষার্থীরা কম খরচে থাকতে পারে।   উল্লেখযোগ্য শিক্ষার্থী    আবু সাঈদ মুহাম্মদ ওমর আলী - বাংলাদেশি ইসলামি পণ্ডিত   আরো দেখুন    পাবনা আলিয়া মাদ্রাসার প্রাক্তন শিক্ষার্থী  পাবনা ইসলামিয়া মাদ্রাসা   তথ্যসূত্র   বিষয়শ্রেণী:পাবনা জেলার আলিয়া মাদ্রাসা বিষয়শ্রেণী:পাবনা জেলার মহাবিদ্যালয় বিষয়শ্রেণী:১৯১৯-এ ব্রিটিশ ভারতে প্রতিষ্ঠিত বিষয়শ্রেণী:১৯১৯-এ প্রতিষ্ঠিত শিক্ষাপ্রতিষ্ঠান বিষয়শ্রেণী:বাংলাদেশের কামিল মাদ্রাসা
নকিয়া আশা ৩১১ () নকিয়া সিরিজ ৪০ এর একটি স্মার্টফোন। এটিকে নকিয়া আশা ৩০৫ এবং ৩০৬ এর সাথে ব্যাংককে উদ্বোধন করা হয়। নকিয়া আশা ৩১১ কে নকিয়া আশা ফুলটাচ সিরিজের ফ্লাগশিপ বলে বিবেচনা করা হয়। এর প্রধান বৈশিষ্ট্যগুলো  হল ক্যাপাসিটিভ ফুল-টাচস্ক্রীন, থ্রিজি, ভিওআইপি, ওয়াই-ফাই এবং গেমস খেলার সামর্থতা । বিভিন্ন দেশের ভাষানুযায়ী নকিয়া আশা ৩১১ এ ভাষা সমর্থন করে। দক্ষিণ এশিয়ার ৮টি ভাষা সমর্থন করে যেগুলো হলো: ইংরেজি, বাংলা, হিন্দি, তামিল, গুজরাতি, তেলুগু, মালয়ালম এবং কন্নড়।   ইতিহাস এবং প্রাপ্রতা  নকিয়া আশা ৩১১ হ্যান্ডসেটটি ব্যাংককে ঘোষণা করা হয়। এটি ২০১২ সালের তৃতীয় প্রান্তিকে সারাবিশ্বের বাজারে ছাড়া হয়।   হার্ডওয়্যার    প্রসেসর  নকিয়া আশা ৩১১ ফোনটিতে ১ গিগাহার্জ প্রসেসর এবং এতে ১২৮ মেগাবাইটের কম ক্ষমতা সম্পন্ন সিঙ্গেল চ্যানেল র্যাম (মোবাইল ডিডিআর) ব্যবহার করা হয়।   পর্দা এবং নিবেশ   ফোনটিতে ৩.০ ইঞ্চি ক্যাপাসিটিভ স্পর্শপর্দা (মাল্টিপয়েন্ট) ব্যবহার করা হয়েছে এবং এতে ২৪০x৪০০ (QVGA) পিক্সেলের রেজুলেশন সমর্থন করে। নকিয়ার মতামত অনুযায়ী ফোনটি ২৬২ হাজারেরও অধিক রং প্রদর্শন করতে পারে।  ফোনটি পেছনের ক্যামেরাটিতে কোন যান্ত্রিক জুম করার সুবিধা নেই, তবে ভিডিও এবং ক্যামেরার জন্য ৪x ডিজিটাল জুমের ব্যবস্থা করা হয়েছে। ফোনটির সামনে কোন ক্যামেরা নেই এবং এতে কোন ফ্ল্যাশের ব্যবস্থা নেই। সামনের ক্যামেরার সেন্সরের আকার ৩.২ মেগাপিক্সেল (২০৪৮x১৫৩৬ পিক্সেল), এর রন্ধ্র (Aperture) f/২.৮ এবং ফোকাস করার সীমা ৫০ সে.মি। ফোনটি ৬৪০x৪৮০ পিক্সেলের ১৫fps এ ভিডিও রেকর্ডিং করতে সক্ষম।   বাটনসমূহ  মোবাইল ফোনটিতে কেবল মাত্র দুটি বাটন ব্যবহার করা হয়েছে, যাদের কাজ ‘‘কল’’ এবং ‘‘সমাপ্তি’’। এছাড়াও বামদিকে লক/আনলক এবং আওয়াজ কমানো বাড়ানোর জন্য বাটন সংযুক্ত করা হয়েছে। সমাপ্তি বাটন দিয়েই ফোন খোলা বা বন্ধ করা হয়।   ব্যাটারি এবং সিম  নকিয়ার ভাষ্যমতে ব্যবহৃত BL-4U (১১০০ mAh) ব্যাটারিটি ৭.২ ঘণ্টা আলাপচারিতা, ৭১১ থেকে ৭৮১ ঘণ্টা স্ট্যান্ডবাই এবং ৪০ ঘণ্টা সঙ্গীত পরিবেশন করতে সক্ষম।  সিমকার্ডটি ব্যাটরির নিচে অবস্থিত এবং তা পশ্চাৎ প্যানেল অপসারণের মাধ্যমে প্রবেশযোগ্য। পশ্চাৎ প্যানেল অপসারণের জন্য আলাদা কোন যন্ত্রাংশের প্রয়োজন নেই।   সঞ্চয়  ফোনটিতে ১৪০ মেগাবাইটের অ-অপসারণযোগ্য সঞ্চয়ের ব্যবস্থা করা হয়েছে। অতিরিক্ত সঞ্চয় সুবিধা বৃদ্ধি করার জন্য microSDHC কার্ড ব্যবহার করা যাবে, যা ৩২ গিগাবাইট পর্যন্ত সমর্থন করে।   সফটওয়্যার  নকিয়া আশা ৩১১ হ্যান্ডসেটটির সাথে বেশকিছু  সফটওয়্যার প্রি-ইনস্টল করা থাকে। যা দেশভেদে ভিন্ন হতে পারে।  নকিয়া ম্যাপস  নকিয়া ব্রাউজার  নকিয়া মেইল  মেইল এক্সচেইন্জ  হোয়াটসঅ্যাপ  নকিয়া স্টোর  ইন্টারনেট রেডিও  ফেইসবুক  টুইটার  নিউজ রিডার  ওয়েদার  নোটিফিকেশন   তথ্যসূত্র    বহিঃসংযোগ   Press Release  Device specifications  বিষয়শ্রেণী:২০১২-এ প্রবর্তিত মোবাইল ফোন বিষয়শ্রেণী:ক্ষমতাসম্পন্ন স্পর্শকাতর পর্দা যুক্ত মোবাইল ফোন বিষয়শ্রেণী:স্পর্শকাতর পর্দা যুক্ত মোবাইল ফোন
ট্র্যাগাস হলো বহিঃকর্ণের একটি ছোট সূচালো উঁচু অংশ, যা কর্ণশলাকার সামনে অবস্থিত এবং শ্রবণপথের উপর দিয়ে পিছন দিকে প্রলম্বিত। এটি কানের প্রবেশপথে গজানো লোমেরও নির্দেশ করে।"বৃদ্ধ পুরুষদের নাক ও কানে লোম গজানোর কারণ কী?" দ্য স্ট্রেট ডোপ থেকে এর নামটি এসেছে প্রাচীন গ্রিক  () থেকে, যার অর্থ 'ছাগল'; এর নিচের তলে লোমের গুচ্ছ ছাগলের দাড়ির মতো দেখতে বলে এমন নামকরণ করা হয়েছে। সংলগ্ন অ্যান্টিট্র্যাগাস অংশটি সামনে ও উপরের দিকে প্রসারিত।  ট্র্যাগাস পিছনের দিকে মুখ করে থাকায় পশ্চাদ্দেশের শব্দ সংগ্রহে এটি সহায়তা করে। সামনের শব্দের চেয়ে পিছনের শব্দ দেরিতে পৌঁছায়, ফলে মস্তিষ্ক সামনে ও পিছনের শব্দের উৎস চিহ্নিত করতে পারে।  কোলেস্টিয়াটোমা থেকে কর্ণগহ্বরের মধ্যে ফিস্টুলা বিদ্যমান থাকলে (ইতিবাচক ফিস্টুলা পরীক্ষায়) ট্র্যাগাসে চাপ দিলে পেরিলিম্ফের সঞ্চালনে মাথাঘোরা বা চোখের দৃষ্টি বেঁকে যায়।  অন্যান্য প্রাণী অনেক বাদুড় প্রজাতির ক্ষেত্রে ট্র্যাগাস একটি মুখ্য বৈশিষ্ট্য। কর্ণপথের সামনে ত্বকের এই অংশটি শব্দানুকূল অবস্থান নির্ণয়ের মাধ্যমে শিকার সনাক্তকরণ ও চলাচলের জন্য শব্দকে কানে প্রবেশ করাতে গুরুত্বপূর্ণ ভূমিকা রাখে।Chiu, C., & Moss, C. F. (2007). The role of the external ear in vertical sound localization in the free flying bat, Eptesicus fuscus. The Journal of the Acoustical Society of America, 121(4), 2227–2235. বাদুড়ের ট্র্যাগাস সাধারণত স্পষ্টভাবে দৃশ্যমান হওয়ায় প্রজাতি শনাক্তকরণে এটি একটি গুরুত্বপূর্ণ লক্ষণ। ট্র্যাগাসের সাহায্যে শব্দানুকূল বাদুড় প্রজাতিগুলো তাদের চারপাশের বস্তুগুলোর ঊর্ধ্বগামী অবস্থান নির্ণয় করতে পারে, যা ত্রিমাত্রিক স্থানে শিকার ও বাধা চিহ্নিত করার মূল বিষয়। যে সমীক্ষায় অংশগ্রহণকারীদের ট্র্যাগাস সাময়িকভাবে স্বাভাবিক অবস্থান থেকে সরে যাওয়ায় তাদের গতিপথ নির্ণয়ের ক্ষমতা অপরিবর্তিত ট্র্যাগাসযুক্ত বাদুড়ের এক-চতুর্থাংশে নেমে আসে। এই গবেষণার ভিত্তিতে লেখকরা সিদ্ধান্ত নেন যে ট্র্যাগাসের কাজ হলো উল্লম্ব তলে লক্ষ্যের দিক নির্ধারণের জন্য ধ্বনিগত সংকেত তৈরি করা। তবে সব শব্দানুকূল বাদুড়ের ট্র্যাগাস থাকে না। হর্সশু বাদুড় এমনই একটি পরিবার; এদের কানের নিচের বহিঃপ্রান্ত ভেতরের দিকে ভাঁজ হওয়ার পদ্ধতি অন্যান্য পরিবারের ট্র্যাগাসের মতোই কাজ করে।  অতিরিক্ত চিত্র  আরও দেখুন ভেগাস স্নায়ুর কর্ণ শাখা ট্র্যাগাল চাপ ট্র্যাগাস ছিদ্র  তথ্যসূত্র  বহিঃসংযোগ     () (#7)  বিষয়শ্রেণী:কর্ণ বিষয়শ্রেণী:নাক-কান-গলা চিকিৎসাবিজ্ঞান
বিশ্বভু বা বেশভূ হলো বৌদ্ধ ঐতিহ্যে, বুদ্ধবংশে বর্ণিত ঊনত্রিশ বুদ্ধের মধ্যে চব্বিশতম। বুদ্ধবংশ গৌতম বুদ্ধ এবং তাঁর পূর্ববর্তী সাতাশ জন বুদ্ধের জীবন বর্ণনা করে।  অলমকারকল্পের তৃতীয় থেকে শেষ বুদ্ধ, বিপশীর পূর্বে শিখিন বুদ্ধ এবং পরবর্তীতে ক্রকুচ্ছন্দ বুদ্ধ।   জীবনী  তিনি অনোমা (মন্তব্য, অনুপমার) আনন্দে জন্মগ্রহণ করেছিলেন, তাঁর পিতা ছিলেন খাত্তিয় সুপ্তিত (সুপতিত) এবং তাঁর মা যশবতী।  তিনি ছয় হাজার বছর ধরে তিনটি প্রাসাদে গৃহস্থ হিসেবে বসবাস করেছিলেন বলে মনে করা হয়: রুচি, সুরুচি ও বধন (রতিবধনা); তার স্ত্রীর নাম ছিল সুচিত্তা এবং তাদের পুত্র সুপবুদ্ধ। তিনি সোনার পালকিতে বাড়ি ত্যাগ করেন, ছয় মাস তপস্যা করেন, সুচিত্তনিগামার সিরিবদ্ধন দ্বারা খির (দুধ-ভাতের পুডিং) দেওয়া হয় এবং নাগরাজ নারিন্দা তাঁর আসনের জন্য ঘাস পান এবং শাল গাছের নিচে বোধোদয় লাভ করেন। তিনি অনুরারামে তাঁর প্রথম ধর্মোপদেশ তাঁর ভাই সোনা এবং উত্তরার কাছে প্রচার করেছিলেন, যারা তাঁর প্রধান শিষ্য হয়েছিলেন।   তথ্যসূত্র   বিষয়শ্রেণী:বুদ্ধ বিষয়শ্রেণী:প্রাচীনকালের সাতজন বুদ্ধ
অনির্বাণ চক্রবর্তী একজন ভারতীয় বাংলা চলচ্চিত্র অভিনেতা।তিনি একেনবাবু ওয়েব সিরিজে একেনবাবু চরিত্রে অভিনয়ের জন্য পরিচিত।  তিনি সৃজিত মুখার্জি পরিচালিত ওয়েব সিরিজে জটায়ু চরিত্রে অভিনয় করেছিলেন। তিনি ২০২২ সালে মুক্তি পাওয়া দ্য একন চলচ্চিত্রে "একেনবাবু" চরিত্রে অভিনয় করছেন।   কর্মজীবন  ২০১৮-২০২১ সালে অনির্বাণ চক্রবর্তী একেন বাবু ওয়েব সিরিজে একেনবাবুর প্রধান চরিত্রে অভিনয় করেছিলেন। তার চরিত্রটি ইতিবাচক সাড়া পেয়েছিল। এছাড়াও তিনি ২০২১ সালে অন্য একটি ওয়েব সিরিজ '[['রবীন্দ্রনাথ এখানে কখোনো খেতে আসে নি]]-তে অভিনয় করেছেন। একেনবাবুর'' সাফল্যের পর, ২০২২ সালে একটি ছবি মুক্তি পায়।   অভিনয়    চলচ্চিত্রের তালিকা  বছরশিরোনামচরিত্রপরিচালকসূত্র২০২১সাইকো বিরসা দাশগুপ্তএফ.আই.আরইন্সপেক্টর পরিতোষ বৈরাগীজয়দীপ মুখোপাধ্যায়২০২২কাকাবাবুর প্রত্যাবর্তনঅমল দেসৃজিত মুখোপাধ্যায়দ্য একেনএকেনবাবুজয়দীপ মুখোপাধ্যায়আম্রপালিপুরোহিত২০২৩জয় কালী কলকাত্তাওয়ালিএকেন রুদ্ধস্বাস রাজস্থানএকেন সেনচিনি ২শুভমৈনাক ভৌমিকপ্রধানজ্যোতিলেশ্বর মুখোপাধ্যায়অভিজিৎ সেন২০২৪তিলোত্তমাসৌম্যজিৎ আদকশাস্ত্রীপথিকৃৎ বসুচালচিত্র: দ্য ফ্রেম ফ্যাটালনাসির রহমানপ্রতিম ডি. গুপ্তখাদানমান্দিসুজিত দত্ত২০২৫অপরিচিতজয়দীপ মুখার্জিসত্য বলে সত্তিই কিছু নেইসৃজিত মুখার্জিআসন্নচন্দ্রবিন্দুরাজা চন্দ   ওয়েব ধারাবাহিক  বছর শিরোনাম  ভূমিকা পরিচালক সূত্র ২০১৮- ২০২১ একেন বাবু ওয়েব সিরিজ (সিজন ১-৫) একেনবাবু অনির্বাণ মল্লিক, অনুপম হরি, অভিজিৎ চৌধুরী, জয়দীপ মুখার্জি, সুরজিৎ চ্যাটার্জি ২০১৯ পানির বোতল জয়দীপ মুখোপাধ্যায় ২০২০ লালবাজার সায়ন্তন ঘোষাল ২০২০ ফেলুদা ফেরত (সিজন ১) জটায়ু সৃজিত মুখার্জি ২০২১ ম্যারাডোনার জুটো মৈনাক ভৌমিক ২০২১ রবীন্দ্রনাথ একনে কাওখোনো খেতে আসেনি ওসি তপন শিকদার সৃজিত মুখার্জি ২০২২ ব্যাধ অভিরূপ ঘোষ ২০২২ সব চরিত্র ২০২২ ফেলুদার গোয়েন্দগিরি (সিজন ১) জটায়ু সৃজিত মুখার্জি২০২৩ডুগডুগিটুংকুলুঙ্গে একেন২০২৪ভোজন বিলাসী   তথ্যসূত্র    বহিঃসংযোগ      বিষয়শ্রেণী:জীবিত ব্যক্তি বিষয়শ্রেণী:বাংলা চলচ্চিত্র অভিনেতা বিষয়শ্রেণী:২১শ শতাব্দীর ভারতীয় অভিনেতা বিষয়শ্রেণী:ভারতীয় চলচ্চিত্র অভিনেতা
জিনেট এলেনর উইর্জ সিবিই (জন্ম নাম অল্টওয়েগ; ৮ই সেপ্টেম্বর ১৯৩০ – ১৮ই জুন ২০২১) ছিলেন একজন ব্রিটিশ ফিগার স্কেটার। তিনি মহিলাদের একক প্রতিযোগিতায় অংশ নিয়েছিলেন। তিনি ছিলেন ১৯৫২ সালের অলিম্পিক চ্যাম্পিয়ন, ১৯৪৮ সালের অলিম্পিক ব্রোঞ্জ পদক বিজয়ী, ১৯৫১ সালের বিশ্ব চ্যাম্পিয়ন এবং একজন দ্বি (১৯৫১ এবং ১৯৫২) ইউরোপীয় চ্যাম্পিয়ন।   জীবন এবং কর্মজীবন    প্রাথমিক জীবন  জিনেট ১৯৩০ সালের ৮ই সেপ্টেম্বর ভারতের বোম্বেতে জন্মগ্রহণ করেছিলেন। তিনি লিভারপুলে বড় হয়ে উঠেছিলেন। তাঁর মা ছিলেন একজন স্কটিশBBC Last Word podcast এবং বাবা ছিলেন সুইস। তিনি একজন প্রতিযোগী টেনিস খেলোয়াড় ছিলেন, স্কেটিং-এ মনোযোগ দেওয়ার জন্য খেলা ছেড়ে দেওয়ার আগে, ১৯৪৭ সালে তিনি উইম্বলডনে জুনিয়র ফাইনালে পৌঁছেছিলেন।   স্কেটিং জীবন  জিনেটের প্রশিক্ষক ছিলেন জ্যাক গার্শউইলার। জিনেট তাঁর শক্তিশালী কম্পালসারি ফিগারের (ফিগার স্কেটিংয়ের একটি বিভাগ) জন্য পরিচিত ছিলেন। তিনি ১৯৪৮ সালের শীতকালীন অলিম্পিকে সুইজারল্যান্ডের সেন্ট মরিটজে ব্রোঞ্জ জিতেছিলেন। প্রথম ও দ্বিতীয় স্থানে ছিলেন যথাক্রমে কানাডার বারবারা অ্যান স্কট এবং অস্ট্রিয়ার ইভা পাওলিকে। ১৯৫১ সালে, তিনি জুরিখে ইউরোপীয় চ্যাম্পিয়নশিপে এবং মিলানে বিশ্ব চ্যাম্পিয়নশিপে বিজয় মঞ্চের ওপর দাঁড়িয়েছিলেন।  ভিয়েনায় ১৯৫২ সালের ইউরোপিয়ান চ্যাম্পিয়নশিপে জিনেট সফলভাবে তাঁর মহাদেশীয় শিরোপা রক্ষা করেছিলেন। নরওয়ের অসলোতে ১৯৫২ সালের শীতকালীন অলিম্পিকে তিনি মার্কিন যুক্তরাষ্ট্রের টেনলি অ্যালব্রাইট এবং ফ্রান্সের জ্যাকলিন ডু বিফের সঙ্গে প্রতিযোগিতা করে স্বর্ণপদক পেয়েছিলেন। তিনি শীতকালীন অলিম্পিকে ব্যক্তিগত স্বর্ণপদক জয়ী প্রথম ব্রিটিশ মহিলা হয়েছিলেন। ভ্যাঙ্কুভারে ২০১০ সালের শীতকালীন অলিম্পিকে পর্যন্ত তাঁর কৃতিত্ব অক্ষুণ্ণ ছিল, এরপর অ্যামি উইলিয়ামস স্কেলিটন ক্রীড়া বিভাগে সোনা জিতে তাঁর সমকক্ষ হয়েছিলেন। জিনেট ছিলেন প্রথম ব্রিটিশ মহিলা যিনি শীতকালীন অলিম্পিকে দুটি পৃথক পদক (স্বর্ণ এবং ব্রোঞ্জ) জিতেছিলেন।  অলিম্পিক জয়ের পর, জিনেট হাঁটুর আঘাতের কারণে লাভজনক পেশাদার জীবন ছেড়ে দেন। ১৯৫৩ সালে, তাঁকে কমান্ডার অফ দ্য অর্ডার অফ দ্য ব্রিটিশ এম্পায়ার (সিবিই) উপাধিতে ভূষিত করা হয়। তিনি ১৯৯৩ সালে ওয়ার্ল্ড ফিগার স্কেটিং হল অফ ফেমে অন্তর্ভুক্ত হন।   পরবর্তী জীবন  স্কেটিং থেকে অবসর নেওয়ার পর, জিনেট সুইজারল্যান্ডের পেস্তালোজি চিলড্রেনস ভিলেজে কাজ করেছেন। তিনি সুইস স্কেটার সুসি উইর্জের ভাই মার্ক উইর্জকে বিয়ে করেছিলেন। ১৯৭৩ সালে তাঁদের বিবাহবিচ্ছেদের হয় যায়। তাঁদের চার সন্তান ছিল, তাঁদের মেয়ে ক্রিস্টিনা উইর্জ সুইজারল্যান্ডের ১৯৮৩ সালের বিশ্ব চ্যাম্পিয়ন কার্লিং দলের সদস্য ছিলেন। ২০২১ সালের জুনে, সুইজারল্যান্ডে জিনেটের মৃত্যুর ঘোষণা করা হয়েছিল।   ফলাফল  আন্তর্জাতিক ঘটনা ১৯৪৭ ১৯৪৮ ১৯৪৯ ১৯৫০ ১৯৫১ ১৯৫২ শীতকালীন অলিম্পিক ৩য়১ম বিশ্ব চ্যাম্পিয়নশিপ ৫ম ৪র্থ ৩য় ২য় ১ম ইউরোপীয় চ্যাম্পিয়নশিপ ৪র্থ ৫ম ৩য় ২য় ১ম ১ম জাতীয় ব্রিটিশ চ্যাম্পিয়নশিপ ১ম ১ম ১ম ১ম   তথ্যসূত্র   বিষয়শ্রেণী:মহারাষ্ট্রের নারী ক্রীড়াবিদ বিষয়শ্রেণী:১৯৫২ শীতকালীন অলিম্পিকের পদক বিজয়ী বিষয়শ্রেণী:১৯৪৮ শীতকালীন অলিম্পিকের পদক বিজয়ী বিষয়শ্রেণী:অলিম্পিক স্বর্ণপদক বিজয়ী ব্রিটিশ বিষয়শ্রেণী:কমান্ডার অব দি অর্ডার অব দ্য ব্রিটিশ এম্পায়ার বিষয়শ্রেণী:২০২১-এ মৃত্যু বিষয়শ্রেণী:১৯৩০-এ জন্ম বিষয়শ্রেণী:ফিগার স্কেটিংয়ে অলিম্পিক পদক বিজয়ী
নায় এল রাহি  বা নায় আর-রাহি (   ; জন্ম ) হচ্ছেন লেবাননের একজন লেবাননের সাংবাদিক, গবেষক, কর্মী এবং বৈরুত, লেবাননের একজন জেন্ডার এডভোকেসি পেশাজীবী।   জন্ম ও শিক্ষা  নায় এল রাহি লেবাননের রাজধানী বৈরুতে জন্মগ্রহণ করেন। ২০১১ সালে লেবানিজ বিশ্ববিদ্যালয় থেকে সাংবাদিকতায় স্নাতক ডিগ্রি লাভ করেন। পরবর্তীতে লন্ডনে অবস্থিত গ্লোবাল মিডিয়া অ্যান্ড জেন্ডার স্টাডিজ স্কুল অফ ওরিয়েন্টাল অ্যান্ড আফ্রিকান স্টাডিজ থেকে তিনি মাস্টার্স ডিগ্রি অর্জন করেন।   গবেষণার তার আগ্রহের বিষয়গুলো ছিল গণমাধ্যমে নারীর অধিকার, লিঙ্গ গতিশীলতা এবং লেবাননের সাম্প্রদায়িক রাজনীতি।   ক্যারিয়ার  ২০১৪ সালে তিনি অক্সফাম জিবিতে জেন্ডার হাবের কমিউনিকেশন অ্যান্ড পার্টনারশিপ অফিসার এবং তিউনিসিয়ার রাজধানী তিউনিসে অক্সফামের জন্য মধ্যপ্রাচ্য ও উত্তর আফ্রিকায় আঞ্চলিক লিঙ্গ বিচার কর্মসূচির যোগাযোগ ও অংশীদারত্ব কর্মকর্তা হিসেবে কাজ শুরু করেন।  ২০১৫ সাল থেকে কাফা (এনাফ) সহিংসতা ও শোষণে কাজ করছে যাচ্ছেন। এটি একটি নারীবাদী বেসরকারী সংস্থা বা এনজিও যা লিঙ্গ ভিত্তিক সহিংসতার উপর মনোনিবেশ করে এবং এর প্রতিরোধে কাজ করে।   একজন সাংবাদিক হিসেবে তিনি দার আল হায়াতের (২০০৭-২০০৮) মতো বিভিন্ন প্রচার মাধ্যমে অবদানকারী প্রতিবেদক হিসেবে কাজ করেন। এছাড়া আসাফির সংবাদপত্রে (২০০৬-২০১৩) একজন অবদানকারী প্রতিবেদক হিসেবে এবং আমেরিকান ইউনিভার্সিটি অফ বৈরুতে যোগাযোগ ও কৌশলগত পরিকল্পনা বিভাগে (২০১২-২০১৪) একজন কপিরাইটার হিসেবে কাজ করেন। ২০১৪ সাল থেকে আল মোডন ইলেকট্রনিক সংবাদপত্রে অবদানকারী লেখক হিসেবে কাজ করছেন।  ২০১৪ সালে তিনি নারীবাদী সংঘটন নাসাওয়াইয়ার একজন সক্রিয় কর্মী ছিলেন।  এবং পরের বছর কাফা (এনাফ) সহিংসতা ও শোষণে অভিবাসী গৃহকর্মী প্রোগ্রাম সমন্বয়কারী হিসেবে কাজ করতে শুরু করেন। এবং ২০১৬ সালের ফেব্রুয়ারির শেষে মাইরা এল-মীর এবং সান্ড্রা হাসানের সাথে ২০১০ সালে মিশরে হারাসম্যাপ  (হয়রানি মানচিত্র) চালু হওয়ার মাধ্যমে লেবাননে হয়রানির ঘটনা খুঁজে বের করার জন্য HarassTracker.org নামে একটি ওয়েবসাইট চালু করা হয়।এল রাহি ১৩ জন আরবদের মধ্যে একজন, যাকে বিবিসি তাদের ১০০ জন নারীর তালিকায় রাখার জন্য বেছে নেয়। হয়রানি ট্র্যাকিং ওয়েব সাইট প্রতিষ্ঠার ক্ষেত্রে তার "অবাধ্যতার" কারণে তাকে বেছে নেওয়া হয়েছিল।    তথ্যসূত্র     বিষয়শ্রেণী:১৯৮০-এর দশকে জন্ম বিষয়শ্রেণী:বিবিসি ১০০ নারী বিষয়শ্রেণী:জীবিত ব্যক্তি বিষয়শ্রেণী:লেবানীয় নারীবাদী বিষয়শ্রেণী:লেবানীয় নারী সক্রিয়কর্মী বিষয়শ্রেণী:লেবানীয় নারী সাংবাদিক বিষয়শ্রেণী:লেবানীয় সক্রিয়কর্মী
: ফুটবল ভিত্তিক একটি ওয়েবসাইটে ফুটবল খেলোয়াড়ের পাতার একটি বহিঃসংযোগ করতে সাহায্য করে। এটি কোনও নিবন্ধের বহিঃসংযোগ অংশে ব্যবহারের উদ্দেশ্যে ব্যবহার করা হয়ে থাকে।  ব্যবহার নামবিহীন প্যারামিটার:      নামযুক্ত প্যারামিটার:       উইকিউপাত্তের সংযোগ () ব্যবহার করে:       উদাহরণ নামবিহীন প্যারামিটার ব্যবহার:  {{ | 19328/luka-modric | লুকা মদরিচ }}  প্রদর্শিত:    ইউআরএল:  https://hns-cff.hr/en/players//  নামযুক্ত প্যারামিটার ব্যবহার:  {{ | id= 106351/davor-suker | name= দাভোর শুকের }}  প্রদর্শিত:    ইউআরএল:  https://hns-cff.hr/en/players//  কোনও প্যারামিটার এবং উইকিউপাত্ত সংযোগ নেই ব্যবহার:  {{}}  প্রদর্শিত:    নির্দেশনা  ক্রোয়েশীয় ফুটবল ফেডারেশনের ওয়েবসাইটে যান এবং খেলোয়াড়ের নাম সন্ধান করুন।  খেলোয়াড়ের পাতাতে যেতে সঠিক লিঙ্কে ক্লিক করুন এবং নিশ্চিত হন তিনি আপনার কাঙ্ক্ষিত খেলোয়াড়।  খেলোয়াড়ের পাতার ইউআরএলটি https://hns-cff.hr/en/players/++++++/#####/-এর মতো দেখতে হবে, যেখানে "++++++" একটি সংখ্যা এবং "#####" একটি নাম নির্দেশ করে।  উক্ত সংখ্যা এবং নাম উভয়ই অনুলিপি করুন।  P3577 ব্যবহার করে খেলোয়াড় সম্পর্কে উইকিউপাত্ত সংযোগে উক্ত আইডি যুক্ত করুন।  বহিঃসংযোগ অংশে পাঠ্য যুক্ত করুন:  {{সিএফএফ খেলোয়াড়}}  বিকল্প পদ্ধতি  বহিঃসংযোগ অংশে পাঠ্য যুক্ত করুন:  {{সিএফএফ খেলোয়াড়|id= আইডি|name= নাম}}  যেখানে "আইডি" হচ্ছে আপনার অনুলিপি করা নম্বরটি, "নাম" হচ্ছে উক্ত খেলোয়াড়ে নাম।  যদি "লুকা মদরিচ" সম্পর্কে অনুসন্ধান করতে চান তবে "Luka Modrić" অনুসন্ধান করুন, যার ফলে আপনি এই পৃষ্ঠায় পৌঁছে যাবেন: https://hns-cff.hr/en/players/19328/luka-modric/  "19328/luka-modric" অনুলিপি করুন এবং তারপরে লিখুন: {{সিএফএফ খেলোয়াড়|id= 19328/luka-modric|name= লুকা মদরিচ}}  দ্রষ্টব্য, যেহেতু এটি প্রায় অবশ্যই বহিঃসংযোগ অংশে চলে যাবে, তাই টেমপ্লেটের পাঠ্যকে তালিকা আইটেম হিসেবে অন্তর্ভুক্ত করার জন্য আপনার একটি * যুক্ত করা উচিত।  টেমপ্লেট উপাত্ত  অনুসরণকরণ বিষয়শ্রেণী  আইডিসহ টেমপ্লেট            টেমপ্লেট অনুপস্থিত আইডি
বড়নাল ইলিয়াছাবাদ ইউনিয়ন বাংলাদেশের খুলনা বিভাগের নড়াইল জেলার কালিয়া উপজেলার একটি প্রশাসনিক অঞ্চল। এটি ৩৬.৯৯ কিমি২ (১৪.২৮ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৮,৮৩৫  জন।  ভৌগোলিক অবস্থান ভৌগোলিক অবস্থান অনুযায়ী ইউনিয়নটির উত্তরে সালামাবাদ ইউনিয়ন,দক্ষিণে তেরখাদা উপজেলা ইউনিয়ন, পূর্বে কলাবাড়িয়া ইউনিয়ন এবং পশ্চিমে হামিদপুর ইউনিয়ন অবস্থিত।  তথ্যসূত্র  বিষয়শ্রেণী:কালিয়া উপজেলার ইউনিয়ন
এই নিবন্ধটি ভারতের রাজ্য এবং কেন্দ্রশাসিত অঞ্চলগুলির মানব উন্নয়ন সূচক (এইচডিআই) রেটিং তালিকাভুক্ত করে।  এইচডিআই হলো একটি যৌগিক সূচক যা স্বাস্থ্য, শিক্ষা এবং আয় বিবেচনা করে।  ২০০৮ সালে ভারতের জাতীয় গড় মানব উন্নয়ন সূচক ছিল ০.৪৬৭। ২০১০ সালের মধ্যে, এর গড় এইচডিআই ০.৫১৯-এ উন্নীত হয়েছিল। ইউএনডিপি, ১৯৯০ সাল থেকে মানব উন্নয়ন সূচক পদ্ধতির পৃষ্ঠপোষক, ২০১২ সালের জন্য ভারতের মানব উন্নয়ন সূচক ০.৫৫৪ বলে জানিয়েছে,Human Development Report 2013 UNDP, page 64, Tabel 3.1 ২০০৮ সালের এইচডিআই-এর তুলনায় ১৮% বৃদ্ধি। জাতিসংঘ ২০১৪ সালে ভারতের এইচডিআই ০.৫৮৬ বলে ঘোষণা করেছে, ২০১২ সালের তুলনায় ৫.৭৭% বৃদ্ধি। ২০১৮ সালের হিসাবে, ভারতের মানব উন্নয়ন সূচক ছিল ০.৬৪৫।   এইচডিআই (ইউএনডিপি পদ্ধতি)  thumb|মানব উন্নয়ন সূচক অনুসারে ভারতীয় রাজ্যগুলি (ইউএনডিপি পদ্ধতি, ২০২২) নিম্নলিখিত মানগুলি গ্লোবাল ডেটা ল্যাব দ্বারা গণনা করা ২০২২ সালের অনুমান, ইউএনডিপি-এর মতো একই গণনা পদ্ধতি ব্যবহার করে। এটা মনে রাখা গুরুত্বপূর্ণ যে অন্যান্য উৎসগুলি বিভিন্ন এইচডিআই র‌্যাঙ্কিং (সাধারণত উচ্চতর) রিপোর্ট করে। র‍্যাঙ্করাজ্য/কেন্দ্রশাসিত অঞ্চলএইচডিআই (২০২২)১গোয়া০.৭৬০২কেরল০.৭৫৮৩চণ্ডীগড়০.৭৫১৪পুদুচেরি০.৭৪১৫নয়াদিল্লি০.৭৩৪৬জম্মু ও কাশ্মীর০.৭২০৭লাক্ষাদ্বীপ০.৭১৯৮হিমাচল প্রদেশ০.৭১৫৯সিকিম০.৭১২১০মিজোরাম০.৭০৯১১আন্দামান ও নিকোবর দ্বীপপুঞ্জ০.৭০৬১২পাঞ্জাব০.৬৯৮১৩হরিয়ানা০.৬৯৬১৪মহারাষ্ট্র০.৬৯৫১৫তামিলনাড়ু০.৬৯২১৬অরুণাচল প্রদেশ০.৬৮৩১৭মণিপুর০.৬৮৩১৮উত্তরাখণ্ড০.৬৮১১৯নাগাল্যান্ড০.৬৭৯২০দমন ও দিউ০.৬৭৪২১কর্নাটক০.৬৭৩২২তেলেঙ্গানা০.৬৬০২৩রাজস্থান০.৬৫২২৪মেঘালয়০.৬৫০২৫গুজরাত০.৬৪৬– (গড়)০.৬৪৪২৬অন্ধ্রপ্রদেশ০.৬৪২২৭পশ্চিমবঙ্গ০.৬3৫২৮ছত্তিশগড়০.৬২৫২৯দাদরা ও নগর হাভেলি০.৬২৪৩০ত্রিপুরা০.৬২৪৩১আসাম০.৬১৫৩২মধ্যপ্রদেশ০.৬১১৩৩ওড়িশা০.৬১০৩৪উত্তর প্রদেশ০.৬০৯৩৫ঝাড়খণ্ড০.৬০০৩৬বিহার০.৫৭৭   (ইউএনডিপি পদ্ধতি) অনুসারে ভারতের কিছু শহরের মানব উন্নয়ন সূচক    র‍্যাঙ্ক  শহরের নাম  এইচডিআই (২০২৫)  রাজ্য/ইউ.টি.১নয়ডা০.৯০২উত্তর প্রদেশ২নয়াদিল্লি০.৮৯৮দিল্লি৩গুরুগ্রাম০.৮৮৯হরিয়ানা৪পানাজি০.৮৭৩গোয়া৫গ্যাংটক0.869সিকিম৬ভাস্কো দা গামা0.868গোয়া৭বেঙ্গালুরু০.৮৫৯কর্ণাটক৮পুনে০.৮৪৬মহারাষ্ট্র৯রাঙ্গারেড্ডি০.৮৪৩তেলেঙ্গানা১০মুম্বাই০.৮৪১মহারাষ্ট্র১১কোয়েম্বাটোর০.৮৩০তামিল নাড়ু১২চেন্নাই০.৮২৪তামিল নাড়ু১৩কোচি০.৮১৭কেরালা১৪নাগপুর০.৮০৩মহারাষ্ট্র১৫লুধিয়ানা০.৭৯৩পাঞ্জাব১৬দেরাদুন০.৭৮৩উত্তরাখন্ড১৭ইন্দোর০.৭৬৭মধ্য প্রদেশ১৮বিশাখাপত্তনম০.৭৬২অন্ধ্র প্রদেশ১৯ভোপাল০.৭৪৯মধ্য প্রদেশ২০জয়পুর০.৭৪৪রাজস্থান২১লখনউ০.৭৪০উত্তর প্রদেশ২২পাটনা০.৭২২বিহার২৩আগ্রা০.৬৯৮উত্তর প্রদেশ   তথ্যসূত্র   বিষয়শ্রেণী:ভারতের রাজ্য ও কেন্দ্রশাসিত অঞ্চল